fi fi fi fi fi fi fi fi fi fi fi fi it fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi en fi fi fi fi fi fi fi fi fi fi fi fi fi fi fi fi fi en fi fi fi fi fi fi en fi fi fi fi fi en fi fi fi fi fi fi fi fi en fi fi fi en de fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi en en en it fi nb en et en et fi fi fi fi fi fi fi en it fi en fi en fi en fi sv es fi en en fi
Jos tuo kesä oli vähän takkuinen skräppäilyjen suhteen niin nyt ilmojen viilettyä on näköjään isompi vaihde vaihdettu silmään. Oon viimeisen viikon sisällä istunut askartelupöydän ääressä varmaan enemmän kuin viime kuukausina yhteensä :D
Viikonloppuna mulla oli pystyssä minialbumipaja. Värkkäsin muutaman sivun aika mukavasti jo täyttyneeseen odotus-albumiin, kasasin yksiin kansiin Ikaalisten Intohimona skräppäys-kuvat ja aloitin myös miniä Inspiksen kuukauden kisaan. Tämän puolestaan tein Slice Tag makerilla viime viikolla pienenä iltapuuhana.
Tämä oli supernopea ja hauska projekti. Albumin koko halkaisijaltaan on noin 2 tuumaa ja on varmasti pienin minialbumi, jonka olen koskaan tehnyt. En kirjoittanut tähän ainakaan vielä mitään tekstiä ja voi hyvinkin olla, että jätän tämän vain näin ihan vaan hypistelyä ja fiilistelyä varten :) Näitä teen aivan varmasti lisääkin. Katselin jo Pepin ja Pötkön pentukuvia sillä silmällä, että nekin sopisivat loistavasti tälläiseen projektiin.
Ai niin, Kuutar muisti minua Beautiful Blogger -namiskalla. Kaunis kiitos!
Jujuna tässä tunnustuksessa oli kertoa itsestään seitsemän asiaa. Yritän keksiä jotain mahdollisimman random-juttuja, joita en ole vielä skräpätessäni itsestäni paljastanut ;)
1. Tykkään autotallien ja parkkihallien tuoksusta.
2. Mun lempparikarkkeja on (kaikki) Pantterikarkit.
3. Meidän taloudesta löytyy 13 sakset. Niistä neljät on vaaleanpunaiset.
6. Pienenä olin niin kova Pekka Töpöhäntä-fani, että mua piti kutsua Heli-Pekaksi.
7. Tänään raskausviikkoja kasassa 25+2.
En tällä kertaa jaa tunnustusta eteenpäin kun tämä on jo niin monet blogit kiertänyt ja lisäksi tämän tunnustuksen voisi jakaa ihan jokaiselle blogille, jota seuraan ja jotka piristää mun päivää :)
Lähettänyt pikkuhelistin klo 18:34 7 kommenttia
Tämän kertaisessa Inspiroidu-haasteessa oli tarkoituksena keskittyä käyttämään päävärejä eli punaista, keltaista ja sinistä. Vaikka ollaan näinkin perusasioiden äärellä, en ole tätä väriyhdistelmää varmaan ikinä skräppäyksessä käyttänyt enkä varmaan ilman tätä haastetta olisi kovin helposti tullut edes käyttäneeksi. Tässä se nyt kuitenkin on.
Tein vaihteeksi leiskan vaakaletterinä. Pystyletteriä en muuten oo vielä kokeillutkaan kun mulla on vaan noita vaakataskuja ;)
Lopputuloksessa on enemmän sinistä mitä alunperin olin ajatellut käyttää. Lisäsin lopuksi leiskalle sinisen kehyksen kun se tuntui kaipaavan vähän ryhtiä. Sininen varsinkin tummana ja/tai kirkkaana on mulle jotenkin hankala väri käytettäväksi mutta näin pienenä piristeenä muiden värien kanssa sekin näköjään on ihan ok. Otsikon keksimisen kanssa meinasi olla vaikeuksia mutta senkin sain lopulta väännettyä. Jätin tahallani pisteen pois, joten tuon mm voi tulkita kahdella tavalla.
Lähettänyt pikkuhelistin klo 21:10 9 kommenttia
Tunnisteet: 8½x11, Inspiroidu-haasteet, scrapbooking
lauantai 28. elokuuta 2010
Tässä lupailemani ohjepostaus kirjekuorikorttiin. Kortin tekoa varten tarvitaan 12 tuumainen skräppipaperi, nauhaa ja koristeita (esim. kukkia, tarroja) oman maun mukaan. Niin ja tietysti hieman teippiä ja/tai liimaa.
Yleensä teen kortin kaksipuoleisesta paperista, että kortin sisäpuolikin olisi kuvioitu mutta yhtä hyvin kelpaavat myös yksipuoliset paperit. Paperin paksuudella ei ole kovin paljon merkitystä ja melko ohuestakin paperista saa jo aika tukevan kortin. Tässä kortissa käyttämäni Tilda-paperi oli melkein jo turhankin paksu ja sitä oli hieman vaikeampi käsitellä kuin ohuempia papereita. Mutta nyt itse ohjeen pariin.
Paperi asetetaan pöydälle kortin sisälle tuleva puoli ylöspäin ja kaikki nurkat taitetaan keskelle. Taittelua helpottaa jos paperin keskikohta on merkattu.
Tässä vaiheessa kannattaa kaksipuoleisessa paperissa tarkistaa kuvioiden suunnat taitosten alta, että valmiin kortin läpän alta paljastuu mieleinen kuvio.Tämän jälkeen paperi kiepsautetaan ylösalaisin ja taitetaan ala- ja yläreunat vastakkain.
Taitokset kannattaa viimeistellä huolellisesti ennen liimaamista/teippaamista. Viiden taitoksen ja liiman/teipin jälkeen kortti onkin jo valmis koristeltavaksi.
Itse liimaan usein boordileikkurilla leikatut suikaleet läpän reunoihin, koska ne tuovat mielestäni näyttävyyttä korttiin. Lisäksi niillä pystyy hieman paikkaamaan jos taitokset eivät olekaan sattuneet niin tasaisiksi vaan läpän ja reunan väliin on jäänyt pieni rako ;) Kortin etupuolelle kiinnitän nauhan yleensä läpän päälle kaksipuoleisella teipillä ja viimeistelen kiinnittämällä nauhan päälle kukan tai tarran koristeeksi. Tässä kaksi paperikukkaa ja haaraniitti.
Kortin takaosan voi käyttötarkoituksen tai oman maun mukaan jättää joko avoimeksi tai liimata kiinni. Tässä kortissa kiinnitin nauhan läpän alle jonka jälkeen liimasin takaosan läpän kiinni ja viimestelin läpän reunat boordisuikaleilla. Jos takaosasta tekee umpinaisen, kannattaa liimata kiinni läpän lisäksi myös kuoren reunat etteivät ne jää "töröttämään". Jos takaosa jätetään avoimeksi, kiinnitetään nauha samalla tavalla kuin eteen.
Tässä vielä valmis kirjekuorikortti rusetilla suljettuna. Tervehdyksen voi kirjoittaa suoraan kortin sisälle, jolloin kuori ja kortti tulevat "samassa paketissa". Jos haluaa käyttää tätä enemmänkin kirjekuorena niin läpän alle voi sitten sujauttaa erillisen kortin.
Sanoisin, että malli on aika monipuolinen ja pienillä jutuilla muunneltavissa. Yhtenä vinkkinä vielä mainittakoon muunnos, jossa läpät on liimattu yhteen ja taitettu etupuolelle, jolloin takaosa jää kokonaan ilman läppää ja etupuolella läppä ja reunat ovat eri väriä/kuosia. Tämä variaatio toimii parhaiten kaksipuoleisilla papereilla.
Se oli siinä. Toivottavasti en selittänyt yksinkertaista asiaa liian monimutkaisesti ;) Sitten vaan taittelemaan!
Lähettänyt pikkuhelistin klo 20:44 5 kommenttia
torstai 26. elokuuta 2010
Valokuvaan kyllä ruokia paljon niin kotona, kylässä kuin ravintolassakin mutta jostain syystä en kauhean usein skräppää niistä. Nyt tehdään poikkeus sääntöön, tässä mansikka-basilikasalaattia olkaa hyvät ;)
Halusin tästä leiskasta raikkaan ja kesäisen. Ja mikäs sen kesäisempää kuin perhoset ruohon ja auringon väreissä? Perhoset + maali näyttäis olevan pop nyt mun skräppäyspöydällä. Odotusalbumissakin (josta luvassa myös kuvia jossain vaiheessa) on jo useampi tavalla tai toisella maalattu perhonen. Maalien kanssa kun tarpeeksi kikkailee ei kamalasti muita koristuksia sitten tarvitakaan. Eikä tähän kokoon koristusta määräänsä enempää mahdukaan.
Voisin muuten viikonlopun aikana väsäillä ohjetta tuohon kirjekuorikorttiin vaikka sen on jo jokunen nokkela voinut keksiä itsekin :) Palataan asiaan!
Lähettänyt pikkuhelistin klo 19:26 7 kommenttia
keskiviikko 25. elokuuta 2010
Tein pitkästä aikaa tuplaleiskan ja täytyy sanoa, että olen todella tyytyväinen lopputulokseen. Kesän Korkeasaaren reissusta kertyi tietysti rutkasti kuvia kameran muistikortille ja viimeksi kuvatilausta tehdessäni laitoin mukaan vaan nopeasti jotain kivoja otoksia sen kummemmin asiaa miettimättä. Kuvia oli niin paljon, että ajattelin ensin tehdä niistä minialbumin mutta näin olikin parempi.
Kuvat täytyy kyllä näköjään vaihtaa parempiin. Nopeasti aamupalan syönnin yhteydessä napatut kuvat eivät näköjään olleet parhaita mahdollisia. En halunnut kumpaankaan sivuun enempää tekstiä, koska sanottavaa on niin paljon, ettei se millään mahtuisi näihin. Tämän aukeaman jälkeen albumiin tulee vielä leiska, jossa on kaksi kuvaa ja enemmän kertomusta sitten tuosta mukavasta päivästä. Tässä vielä kuva molemmista leiskoista vierekkäin.
Lähettänyt pikkuhelistin klo 08:10 8 kommenttia
sunnuntai 22. elokuuta 2010
Eilen juhlittiin yömyöhälle ihania häitä ja tällä kortilla muistimme hääparia.
Näitä 12 tuumaisesta skräppipaperista taiteltuja kirjekuorikortteja olen tehtaillut eri variaatioilla urakalla varastoonkin. Tykkään tosi paljon tuosta mallista. Se on todella helppo ja nopea tehdä mutta lopputulos on näyttävä. Sopii siis myös tällaiselle, joka ei tunne kortteilua niin omaksi jutukseen.
Jos kortin haluaa toimivan vähän enemmän kirjekuorimaisena voi toisen puolen kortista liimata kiinni ja avoimelle puolelle sujauttaa onnitteluja varten irrallisen paperin. Tällä kertaa kuitenkin liimasin kortin sisälle leimatut tarinointilaput, johon oli kirjoitettu onnittelut ja jätin toisen puolen avoimeksi rahalahjaa varten. Itse tykkäsin lopputuloksesta tosi paljon, toivottavasti myös hääpari :)
Lähettänyt pikkuhelistin klo 19:48 6 kommenttia
perjantai 20. elokuuta 2010
Kuukauden, viikon ja päivän vanhoja
Blogin päivittäminen ei viime aikoina ole ollut ihan tehtävälistan kärkipäässä. Skräppäilyt ovat kuitenkin olleet samaisella listalla onneksi vähän korkeammalla. Lätkäisen tähän megapäivitykseen nyt kerralla vähän sekalaista settiä vanhempaa ja uudempaa tuotantoa. Vanhimmasta päästä aloitetaan eli tässä niitä kuukauden vanhoja.
Nämä syntyivät saman skräppäyssession aikana. Ekasta tykkään kun siinä on Sassafras Lassia ja maalia + tuota Basic Greyn Basics -sarjaa. Basic Grey oli hetken aikaa mulla vähän pimennossa mutta jotenkin tykästyin tuohon Basicsiin ja BG teki paluun mun skräppäyspöydälle.
Kevät-leiskaan oli tarkoitus surautella ompelukoneella parit tikit mutta en vaan ikinä muista ottaa sitä mukaan äippälään, että voisin lainata ompelukonetta. No, menee se varmaan noinkin.
Nämä viikon vanhat tulevat albumiin aukeamaksi vaikka toinen onkin 12 tuumainen ja toinen letter-kokoinen. Tuo hauki-leiska on ihan ehdottomasti tämän satsin lemppari. Mallasin kuvan alle ensin jos jonkinlaista sinistä ja vihreää paperia mutta tuo paperi osui ja upposi. Pilven värit korostuvat mahtavasti tuon taustan kanssa ja kun nuo puukuviopaperit on muutenkin niin kivoja. Ja mittanauhaa pitää tietysti olla, että sen hauen voi mitata ;)
Oli muuten hauska bongata Lehtipollon leiska, jossa oli myös puukuviota ja mittanauhaa mutta värit toisin päin :)
Viimeisenä mutta ei vähäisimpänä eiliseltä leiska, joka kertoo veljen melko tuoreesta onnenpotkusta :) Heidi Swappin chipboard aakkoset olivat fontiltaan sellaisia, joita halusin tässä käyttää mutta niiden vaaleanpunaisuus ei oikein sopinut leiskan värimaailmaan, joten maalasin ne. Nyt ne sopivat kivasti leiskan muihin kirkkaisiin väreihin. Tykkään muuten tosi paljon repiä noita kaksipuoleisia papereita ja "rullata" reunan niin, että se toinenkin puoli näkyy.
Eilen tuli valmiiksi toinenkin leiska. Tai no ei ihan valmiiksi kun siitä puuttuu vielä teksti. Taidan istahtaa hetkeksi skräppäyspöydän ääreen kirjoittamaan tekstin loppuun ja mahdollisesti värkkäämään pari uuttakin sivua :) Heippa hei!
Lähettänyt pikkuhelistin klo 17:27 6 kommenttia
Tunnisteet: 12x12, 8½x11, scrapbooking
lauantai 14. elokuuta 2010
Tänään aamupäivästä aloitetaan ystävän polttareiden juhlinta. Jossain vaiheessa iltapäivää on luvassa vaimokoe, jonka suorittamisesta palkitaan pienellä albumilla.
Albumin koko on 4x4 tuumaa ja se sisältää kuvia parin seurustelun alkuajoista tähän päivään asti. Kuvia en viitsi ilman lupaa julkaista mutta jokaisen kuvan viereisellä sivulla on tilaa tekstille.
Toivottavasti pieni lahja on mieluinen ja tämä päivä onnistunut ja ikimuistoinen!
Lähettänyt pikkuhelistin klo 10:00 2 kommenttia
Tunnisteet: albumit, Bind-It-All, scrapbooking
torstai 5. elokuuta 2010
Tämän kertaisessa Inspiroidu-haasteessa piti käyttää tekstitaustaa. Menin vähän siitä missä aita on matalin ja käytin työssäni valmista tekstipaperia. Tällainen siitä tuli.
Oon jo pitkään halunnut skräpätä nuo yo-kuvien koevedokset ja mun mielestä tämä paperi oli oikein oivallinen tausta niille. Tämä oli kyllä niin helppoa ja skräppäystä ja lopputuloskin kyllä miellyttää. Kuva vähän vääristää vinksin vonksin mutta ihan suoralta se livenä näyttää. Tuohon pieneen tarraan pitäisi muuten vielä kirjoittaa päivämäärä ja kuvaamon nimi kun se ei noissa kuvissa näy.
Lähettänyt pikkuhelistin klo 22:15 3 kommenttia
Tunnisteet: 12x12, Inspiroidu-haasteet, scrapbooking
keskiviikko 4. elokuuta 2010
Alkuviikosta Inspiroidu-blogissa pyörähti käyntiin skräppäyshaasteiden kaveriksi myös valokuvaushaaste. Ensimmäisessä haasteessa kehotettiin kuvaamaan sammakkoperspektiivistä. Tältä näyttää meikäläisen versio.
Toivon, että sateet ja viileä ilma tuovat pian viileyden sisälle asti. Sisätiloissa 30 astetta lämpöä on aivan liikaa. Tekisi melkein mieli mennä tuohon vesilätäkköön makaamaan!
Lähettänyt pikkuhelistin klo 23:40 2 kommenttia
Uudemmat tekstit Vanhemmat tekstit Etusivu
Skräppään tyttärestä ja miehestä, elämän pienistä ihmeistä. Kissoista ja kodista, tavallisesta arjesta. Minusta ja muista. Siksi, että muistan.
Kuukauden, viikon ja päivän vanhoja
Craftica Scrapbooking Challenge (10)
Heinikka Design Team (2)
Sata kuvaa päivässä (5)
Wreck this journal (5)
Feedjit Live Blog Stats
Teema: Yksinkertainen. Sisällön tarjoaa Blogger.